Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: 1997. évi LXXX. törvény (a továbbiakban: Tbj.) az 56/B. §-t követõen a következõ új alcímmel és 56/C–56/I. §-okkal
Paragraph Index: 437

(3) A társadalombiztosítási nyugdíjrendszerbe visszalépett pénztártagra vonatkozóan 2007. január 1-jét követõ idõszakra a foglalkoztató által benyújtott pótbevallásokat, helyesbítõ bevallásokat az állami adóhatóság feldolgozza és a feldolgozott adatokat a Pénztárak Központi Nyilvántartása részére továbbítja. A fizetési kötelezettséget az állami adóhatóság felé kell teljesíteni. 56/G. § Ha a biztosított pénztártagsági jogviszonya a társadalombiztosítási nyugdíjrendszerbe visszalépése miatt már nem áll fenn, a pénztártagsági jogviszony idejére járó, meg nem fizetett tagdíj, bírság, pótlék tekintetében az eljárást az állami adóhatóság a Nyugdíjbiztosítási Alap javára folytatja le. 56/H. § (1) A társadalombiztosítási nyugdíjrendszerbe visszalépett tagokhoz kötõdõ követelésérvényesítés biztosítása végett, a magánnyugdíjpénztáraknak 2011. augusztus 31. napjáig vissza kell vonniuk az állami adóhatóságnak átadott, mindazon – 2006. december 31. napja elõtti biztosítási jogviszonyhoz kötõdõ követelésükre irányuló – végrehajtási megkereséseiket, melyekben az adott foglalkoztatóval szemben még van fennálló, végrehajtás alatti követelésük, és egyben nyilatkozatot tesznek, hogy ezen felül egyéb végrehajtási eljárás kezdeményezéshez kapcsolódó követelésük nem áll fenn a Nemzeti Adó- és Vámhivatallal szemben.

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes